Къэбэрдей-Балъкъэр Республикэм и Iэтащхьэ КIуэкIуэ Юрий НэщIикIыж хьид махуэ лъапIэм ирихьэлIэу цIыхухэм ЗЭРЕХЪУЭХЪУР
Къэбэрдей-Балъкъэрым и муслъымэн псоми си гум къыбгъэдэкIыу сохъуэхъу НэщIикIыж хьид махуэ лъапIэмкIэ. Рэмэдан мазэ лъапIэр зэриухыр къэзыгъэлъагъуэ а махуэм икъукIэ купщIэшхуэ иIэщ, ар къэщIэрэщIэжыныгъэм пыщIа гуфIэгъуэхэм я лъабжьэщ, IуэхуфIу нэхъыбэ лэжьыным, Iыхьлыхэм гулъытэ нэхъыбэ яхуэщIыным, яхуэгуэпэным ухуэзыгъэIущщ.
Адрей дунейпсо динхэми хуэдэу, ислъамым ухурегъаджэ захуагъэмрэ гумащIагъэмрэ, цIыхухэм я дежкIэ лъапIэу щыт хабзэхэм пщIэ яхуэщIыным. Нобэ Къэбэрдей-Балъкъэрым и Муслъымэнхэм я дин IуэхущIапIэм хэлъхьэныгъэшхуэ хуещI лъэпкъхэр, дин зэмылIэужьыгъуэхэр зезыхьэхэр зэгурыIуэу зэдекIуэкIыным хуэгъэза лэжьыгъэм, апхуэдэуи республикэм щекIуэкI жылагъуэ, щэнхабзэ Iуэхухэм, егъэджэныгъэ, гъэсэныгъэ, хэкупсэ мыхьэнэ зиIэ программэхэр гъащIэм хэпщэ-ным жыджэру хэтщ. Шэч къытесхьэркъым, Къэбэрдей-Балъкъэрым и муслъымэнхэр, ди адэхэмрэ ди адэшхуэхэмрэ къытхуагъэна уэсятхэм, псэкупсэ, тхыдэ щIэин къулейхэм яхуэпэжу, жылагъуэр зэкъуэувэным, мамырыгъэмрэ зэгурыIуэныгъэм-рэ республикэм хъума щыхъуным дяпэкIи жыджэру зэрыхуэлэжьэнум.
Къэбэрдей-Балъкъэрым и муслъымэнхэм, республикэм щыпсэу псоми сохъуэхъу узыншагъэ, насып, зэIузэпэщыгъэ яIэну.
